बेबायदिनो हांगामा बर’आ- “गुमै जांगिला” मुंनि सुद’ सल’आव जांगिलानि जिउबिथुनखौनो लिरदोंमोन। बिफा नगेना जांगिला देरैनि सिगां दायना दायनि सानजानानै सिथारजादोंमोन आरो उनाव बाहागिफोरा हाहुखौ सेनानै होखारदोंमोन। नाथाइ बिखौ गुबुन हारिनि मानसिया लेखा फोरोङो आरो गमस्टा मावो। जि/हि दखानाव थानानै गावखौ आखा फाखा दानायसै। बिनि मोजां आखलाव सिख्लाफोराबो बिस्रानि गलायावनो बांसिनै हि बायग्रा जायो। संगिता मुंनि सिख्लाजों गोसो थोलायलायनानै रां हरखुमानायनि थाखाइ गला बिगुमाजों होखार जायो। जांगिलानि जिउवाव सोलायनाय फैयो। बिफानि इन्सुरेन्सा मिसुर जानायनि बा लाख रांजों गुमै जांगिला हि दारिमिन खुलिनानै बइनोबो थांनानै थानायनि लामा होदोंमोन। फार्सेथिं संगिताया हारसा हौवाजों ब्लद खारफालांदोंमोन। बिनानावा जांगिलाखौ बिगुमै लिंखायोमोन। उनाव बइनिबो बिगुमै जादोंमोन। बेखौनो सल’ खिनथाग्राया गोसोखांदोंमोन। सुंद’ सल’आ गोथाव जादों आरो थुलुंगा गोनां जादों।